text: Úr skotgrøvini: Erland Tvørfoss, Víkingur
text: #000000
text: Í skotgrøvini hesa ferð hava vit gøtumannin Erland Tvørfoss, sum í gullárunum hjá GÍ var ein Xavi, áðrenn Xavi var uppfunnin. Við góðum teknikki, lagaligheit og nettum avleveringum mitt á miðjuni var hann týðandi partur av GÍ-liðinum, ið annars var meiri kent fyri stríðsvilja og 100% innasats hvønn dyst.
text: #000001
text: Hevur tú sjálvur spælt fótbólt, og hvar á vøllinum?
  Eg havi spælt rættuliga nógv fótbólt. Vit vóru nógvir javnaldrar, sum byrjaðu at spæla saman, tá vit byrjaðu í skúlanum. Vit plagdu at skiftast um við NSÍ at gerast føroyameistarar í yngru deildunum. Á NSÍ liðnum tá vóru spælarar sum Jens Martin, Trygvi og Terji. Frá 1989 til 2000 spældi eg við á besta liðnum hjá GÍ, við onkrum pausum vegna lestrarørindi í Danmark. Eg bleiv mest brúktur sum defensivur miðvallari við uppgávuni at fóðra spælararnar longri frammi.
text: #000002
text: Tín yndisleikari hjá Víkingi/GÍ? – nú og/ella fyrr.
  Har eru nógvir at velja ímillum:-) Eg haldi, eg sigi Símun Petur Justinussen, tí hann spældi í so nógv ár á høgum støði. Hann var ein spælari við stórum talenti, kundi skjóta líka væl við vinstra og høgra og hevði eina styrki í luftini, sum eg ongantíð havi sæð í Føroyum síðani. Harafturat var hann siðiligur og positivur at spæla saman við.
text: #000003
text: NSÍ er í ár eitt ungt lið, sum skal hava nakrar royndir. Har eru nakrir spælarar, sum hava roynt tað fyrr, men nú eru teir blivnir berandi kreftir, og tað er ein heilt onnur støða. Eg haldi, tað eigur at vera nakað spennandi hjá felagnum frameftir, um tit klára at halda uppá teir nógvu evnaríku spælararnar. Klárar felagið at halda seg uppi í ár, haldi eg, tað er flott, uttan at fornerma nakran, vóni eg. Tey flestu rokna nokk ikki við, at NSÍ fer at blanda seg í oddinum, men eg haldi ikki, at tað er ósannlíkt, at felagið kann halda seg í bestu deildini í ár. Annars hevur NSÍ í mínari tíð altíð framleitt góðar spælarar, og eg havi eisini ein illgruna um, at tað koma fleiri ígjøgnum í yngru deildunum nú. So framtíðin sær heldur ikki so galin út hjá tykkum.
text: #000005
text: Hvørjir verða mest eyðsýndu leikararnir hjá liðunum báðum mikukvøldið?
  Hjá NSÍ kundu tað verið Klæmint Olsen og so Árni Frederiksberg, sum hevur havt eitt framúr kappingarár í ár. Kundi eisini blivið Kristian Joensen, bara hann ikki klárar seg for væl:-)
  Hjá Víkingi vænti eg, at tað verður Kaj Leo og Blé og so báðir vongbackarnir Hanus og Bárður, um teir byrja inni.
text: #000006
text: Hvat væntar tú, at úrslitið verður mikukvøldið?
  Bæði liðini hava brúk fyri sigrum, NSÍ fyri at sleppa úr botnstríðnum og vit fyri ikki at missa sambandið við EB/Streym, men eg vænti at tørvurin hjá okkum á at halda okkum í oddastríðnum koppar ein tættan dyst okkara veg. 2-1 til okkara.
text: #000007
text: NSÍ vann á ÍF í dag, og tryggjaði sær harvið pláss í Euro League næsta ár. Lagt varð upp til ein spennandi dyst við Løkin í dag, tí NSÍ, EB/streymur og KÍ øll høvdu møguleikan at spæla seg til evropa-luttøku. Jens Joensen legði NSÍ á odda tíðliga í dystinum, men Clayton Nascimento javnaði áðrenn hálvleik....
text: #000008
text: 4. umfar: KÍ-NSÍ 2-2 (0-1) NSÍ spældi aftur javnt í fjórðu royndini at vinna sær fulla úrtøku. Talan var tó um eitt góðtikið úrslit og avrik ímóti einum av stóru favorittunum at vinna FM í ár. Tað byrjaði væl, tá Árni Frederiksberg lumpaði verju og málmann við einum gløggum frísparki úr høgru síðu hjá NSÍ....
text: #000010
text: Árni Frederiksberg hevur í kvøld skrivað undir nýggjan sáttmála við barndómsfelagið NSÍ. Hetta merkir, at Árni eisini spælir við NSÍ í 2017! Landsliðsleikarin hevur nógv flest upplegg í effo-deildini seinastu árini, so týdningurin av Árna á NSÍ-liðnum er sera stórur. Harumframt er hann góður fyri fleiri enn 10 mál hvørt kappingarár. Hóast áhugin frá øðrum...
text: #000012
text: András – dagsins maður móti ÍF
text: #000014
text: Eftir 0-0 javnleikin móti ÍF við Løkin 13. september høvdu tit møguleikan at velja dagsins mann í dystinum. Fyri fjórðu ferð á rað valdu til András til dagsins mann. Hann stóð ein branddyst og tók m.a. eitt brotsspark, sum Andy skjeyt. András fekk 37% (94 atkv.) av teimum 252 givnu atkvøðunum. Nummar tvey og trý...
text: #000015
text: Heimasíðan kann hervið kunngerða, at NSÍ hevur gjørt avtalu við tveir nýggjar leikarar, sum báðir eru gamlir kenningar í felagnum. Fyrri leikarin er Høgni Madsen, ið fyri kortum gjørdist leysur av B36. Høgni var í 2009 ein partur av felagnum, og leikti tá 15 dystir. – Hann er ein hart arbeiðandi leikari, ið við sínum...
text: #000017
text: Hóskvøldið 10. apríl verður fyrsta umfar av hugnaligu og fólksligu spurnakappingini Av Skipanesi til Æðuvíkar aftur á skránni. Endamálið við tiltakinum er tað sama. At samansjóva fólkið í økinum, at hita upp til kappingarárið í fótbólti, og at vísa, hvussu nógvir og góðir møguleikar eru við Løkshøll. Og so vóna fyriskipararnir, at tiltakið fer at...
text: #000019